text: Håndbold-veteran til Kolding
  02 juni 2010 kl. 14.40
  Landsholdsveteranen Lars Christiansen bekræfter over for det tyske  Handball-Magazin, at han skifter fra Flensburg til KIF Kolding på en treårig kontrakt.
  Den 38-årige landsholdsspiller spiller onsdag aften spiller afskedskamp for Flensburg Handewitt. 
  - Jeg vender hjem for at give den fuld gas. Jeg har lavet en kontrakt på tre år med Kolding, siger Lars Christiansen.
  Han vender ikke hjem til Jack & Jones Ligaen for at trappe ned.
  - Vi spiller måske lidt færre kampe end i Tyskland, men det betyder, at man træner mere i Danmark. Det er ikke nogen farvel-turné. Folk - og ikke mindst jeg selv - forventer meget af mig, forklarer Christiansen.
  Han forklarer i interviewet, at årsagen til skiftet fra Tyskland til Kolding er, at han vil have mere tid til sin søn, der bor i Danmark. Men over for Ritzau vil han dog ikke bekræfte, at han har underskrevet en aftale med KIF Kolding.
  